**Norvēģijas finanšu instrumenta līdzfinansētās programmas iepriekš noteiktā projekta „Jaunas nodaļas izveide Olaines cietumā, ieskaitot būvniecību un personāla apmācību” (Nr.LV08/2) ietvaros**

**Latvijas Republikas Tieslietu ministrijas**

**Ieslodzījuma vietu pārvaldes**

**iepirkuma**

**“Pētījuma “Risku un vajadzību novērtējums personām, kuras piedalīsies atkarību mazināšanas programmās” veikšana”**

**(iepirkuma identifikācijas numurs IeVP 2017/1/NFI)**

protokols Nr. 2017/1/3

Rīgā 2017. gada 21. februārī

Ar Ieslodzījuma vietu pārvaldes (turpmāk – Pārvalde) priekšnieka 2017. gada 2. janvāra rīkojumu Nr. 2 „Par iepirkumu komisijas izveidošanu” izveidotās Pārvaldes iepirkumu komisijas (turpmāk – komisija) iepirkuma “Pētījuma “Risku un vajadzību novērtējums personām, kuras piedalīsies atkarību mazināšanas programmās” veikšana” (iepirkuma identifikācijas numurs IeVP 2017/1/NFI) (turpmāk – Iepirkums) sēdē plkst.13.10, Stabu ielā 89, Rīgā, 314. kabinetā, piedalās:

**komisijas priekšsēdētāja:** Pārvaldes priekšnieka vietniece majore Tatjana Trocka;

**komisijas priekšsēdētāja vietniece:** Pārvaldes centrālā aparāta Tiesiskā regulējuma daļas galvenā juriste majore Nataļja Gruzdova;

**komisijas locekļi:**

Pārvaldes centrālā aparāta Uzraudzības daļas galvenais inspektors majors Madars Vekmanis;

Pārvaldes centrālā aparāta Finanšu vadības un kontroles daļas vadītāja kapteine Inesa Mališeva;

Pārvaldes centrālā aparāta Nodrošinājuma daļas ugunsdrošības un civilās aizsardzības tehniķis Gints Bogdanovs.

**Darba kārtības jautājumi:** Iepirkumam iesniegtā piedāvājuma vērtēšana.

**Sēdi vada:** T. Trocka.

**Sēdes gaita:**

T. Trocka nosauc piedāvājumu iesniegušo pretendentu.

|  |  |  |  |  |
| --- | --- | --- | --- | --- |
| Nr.  p.k. | Pretendenta  nosaukums un reģistrācijas Nr. | Pretendenta juridiskā  adrese | Pretendenta piedāvājuma saņemšanas datums un laiks | Piedāvājuma reģistrācijas Nr. |
| 1. | Rīgas Stradiņa universitāte, reģistrācijas Nr.90000013771 | Dzirciema iela 16, Rīga, LV-1007 | 2017. gada 13. februāris, plkst.8.39 | 2409 |

**Piedāvājuma izvēles kritērijs:** Piedāvājuma izvēles kritērijs ir piedāvājums, kas atbilst Nolikumā minētajām prasībām un Tehniskajai specifikācijaiar viszemāko kopējo pakalpojuma līgumcenu.Līgumcenā ir jāiekļauj visi nodokļi (izņemot PVN) un izdevumi, tajā skaitā transporta pakalpojumi, piegādes, u.c. izmaksas, kas saistītas ar Tehniskajā specifikācijā nenorādītu un neparedzētu darbu izpildi, kas saistīti ar Iepirkuma priekšmetu īstenošanu noteiktajā termiņā un vietā.

Rīgas Stradiņa universitātes finanšu piedāvājums:

|  |  |
| --- | --- |
| Pakalpojums | Pakalpojuma cena\* EUR bez PVN |
| **Pētījuma “Risku un vajadzību novērtējums personām, kuras piedalīsies atkarību mazināšanas programmās” veikšana** | 24 335,39 |

\* Pakalpojuma cenā ir jāiekļauj visi izdevumi, t.sk., ceļa un materiālu izdevumi, un nodokļi, izņemot pievienotās vērtības nodokli.

Pirms iesniegtā piedāvājuma vērtēšanas uzsākšanas, N. Gruzdova informē, ka no Tieslietu ministrijas (turpmāk – Ministrija) 2017. gada 14. februārī ir saņemta šī paša datuma vēstule Nr.21-5.4/477 "Par Ieslodzījuma vietu pārvaldes iepirkuma "Pētījuma “Risku un vajadzību novērtējums personām, kuras piedalīsies atkarību mazināšanas programmās” veikšana" (ident.Nr. IeVP 2017/1/NFI dokumentācijas pirmspārbaudi" (turpmāk – Vēstule), kurā Ministrija konceptuāli sniedz pozitīvu atzinumu un viedokli, vienlaikus sniedzot norādījumus par Nolikuma nosacījumu piemērošanu.

**Tieslietu ministrija lūdz iesniegt Iepirkuma norises dokumentācijas** (rīkojumi par komisijas izveidi, iepirkuma sēžu protokoli, pretendentu piedāvājumi, sarakste ar pretendentiem u.c. dokumenti) **apliecinātas kopijas, tiklīdz tiks pieņemts lēmums par uzvarētāju iepirkuma norises pirmspārbaudes veikšanai.**

Komisija iepazīstas ar Ministrijas Vēstuli un nolemj ņemt vērā Ministrijas norādījumus:

1. "Nolikuma 3.2.8. punktā noteikts, ka Pretendents ņem vērā Pasūtītāja mājas lapā [www.ievp.gov.lv](http://www.ievp.gov.lv) sadaļā “Publiskie iepirkumi” izvietoto aktuālo informāciju par iepirkuma norises gaitu, t.sk.atbildes un pretendentu uzdotajiem jautājumiem, skaidrojumiem, *grozījumiem nolikumā*, līguma tiesību piešķiršanu u.c. Programmas apsaimniekotājs vērš uzmanību, ka Likums neparedz grozījumu veikšanu 8.2 panta kārtībā rīkoto iepirkumu dokumentācijā un lūdz ņemt vērā minēto iepirkuma norisē.
2. Nolikuma 4.2. apakšpunktā noteikts, ka attiecībā *uz pretendentu*, kuram būtu piešķiramas Līguma slēgšanas tiesības, atbilstoši Likuma 8.2 panta septītās daļas nosacījumiem pasūtītājs: [..].

IUB 2015.gada 23.oktobrī  ir apstiprināti skaidrojumi <http://www.iub.gov.lv/sites/default/files/upload/skaidrojums_jautajumi_izsl.not_21102015.pdf>, kuros norādīts, ka ņemot vērā to ka Likuma 8.2 panta regulējumā nav paredzēta noteikta kārtība, kādā pasūtītājam jāveic Likuma 8.2 panta piektajā daļā ietverto izslēgšanas nosacījumu pārbaude, pasūtītājs ir tiesīgs veikt minēto nosacījumu pārbaudi tikai attiecībā uz to pretendentu, kuram būtu piešķiramas līguma slēgšanas tiesības, pārbaudot nodokļu parādu esamību abās Likuma 8.2 panta piektās daļas 2.punktā noteiktajās dienās. Ņemot vērā iepriekšminēto, Programmas apsaimniekotājs lūdz ņemt vērā iepirkuma norisē IUB sniegtos skaidrojumus.

1. Programmas apsaimniekotājs vērš uzmanību, ka izstrādātajam pētījumam ir jāatbilst Ministru kabineta 2013. gada 3.janvāra noteikumiem Nr.1 “Kārtība, kādā publiska persona pasūta pētījumus”.
2. Vienlaikus atgādinām, ka saskaņā ar Noteikumu par Norvēģijas finanšu instrumenta ieviešanu 2009.‑2014. gada 7.2. panta 3. punktu, izdevumi tiek uzskatīti par attiecināmiem, ja ir veikti ne vēlāk kā 30 dienu laikā no projekta gala attiecināmības datuma (t.i. 2017. gada 30. aprīļa). Norādām, ka šādā gadījumā rēķinam par piegādāto preci vai sniegto pakalpojumu jābūt izrakstītam līdz 2017. gada 30. aprīlim. Lūdzam ievērot iepriekš minēto noteikumu finanšu norēķinu un izmaksu attiecināmības nosacījumus."

Komisija uzsāk iesniegtā piedāvājuma izvērtēšanu.

|  |  |  |
| --- | --- | --- |
| Nolikuma prasību punkts Nr. | Nolikuma prasības | Pretendents Rīgas Stradiņa universitāte |
| 4.1.1. | Pretendentam jāiesniedz **apliecinājums,** ka pretendents pēdējo 3 (trīs) gadu (2014., 2015. un 2016. gada, kā arī 2017.gadā līdz piedāvājumu iesniegšanas brīdim) laikā ir pieredze vismaz 2 (divu) Iepirkuma priekšmetam atbilstošu pakalpojumu izpildē. Par Iepirkuma priekšmetam atbilstošu līgumu tiks uzskatīts tāds līgums, kura ietvaros ir veikta personu atkarību uzraisošu vielu lietošanas risku izvērtēšana (apliecinājumā jānorāda līguma apjoms un pakalpojuma saņēmēja kontaktpersonas kontaktinformācija). | Ir iesniegts/atbilst |
| 4.1.2. | Pretendentam jāiesniedz pretendenta iesaistīto speciālistu, kuri veiks pētījumu, dzīves gaitas aprakstu jeb Curriculum Vitae (turpmāk – CV), atbilstoši vienotam CV Eiropas standartam, norādot informāciju par šo speciālistu izglītību un darba pieredzi. | Ir iesniegts/atbilst |

Pretendenta Rīgas Stradiņa universitātes kvalifikācija ir atbilstoša Nolikuma prasībām. Pretendents ir iesniedzis tehnisko piedāvājumu saskaņā ar Nolikuma Tehnisko specifikāciju, vienlaikus norādot savu piedāvājumu atbilstoši Nolikuma Tehniskās specifikācijas prasībām.

Saskaņā ar Valsts ieņēmumu dienesta publiskojamās datubāzes (https://www6.vid.gov.lv/VID\_PDB) saņemto informāciju pretendentam Rīgas Stradiņa universitātei, kurai būtu piešķiramas līguma slēgšanas tiesības:

– nav nodokļu (nodevu) parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150,00 EUR (viens simts piecdesmit *euro* un nulle *euro* centi);

– nav apturēta vai pārtraukta tā saimnieciskā darbība.

Komisijas lēmums:

1. Līguma slēgšanas tiesības piešķirt vienīgajam pretendentam Rīgas Stradiņa universitātei, reģistrācijas Nr.90000013771, juridiskā adrese: Dzirciema iela 16, Rīga, LV-1007.
2. Saskaņā ar Publisko iepirkumu likuma 8.2 panta desmitās daļas nosacījumiem informēt pretendentu par Iepirkuma komisijas protokola Nr. 2017/1/3 nolēmuma daļā 1.punktā norādīto triju darbdienu laikā pēc Iepirkumu komisijas lēmuma pieņemšanas.
3. Iesniegt Tieslietu ministrijai Iepirkuma norises dokumentācijas (rīkojumi par komisijas izveidi, iepirkuma sēžu protokoli, pretendentu piedāvājumi, sarakste ar pretendentiem u.c. dokumenti) apliecinātas kopijas pirmspārbaudes veikšanai.
4. Atbilstoši Ieslodzījuma vietu pārvaldes 2013. gada 6. marta iekšējiem noteikumiem Nr.1/13.1–n.–5 „Publisko iepirkumu organizēšanas kārtība Ieslodzījuma vietu pārvaldē” un ievērojot Publisko iepirkumu likumā noteiktos termiņus līguma noslēgšanai, uzdot Ieslodzījuma vietu pārvaldes centrālā aparāta Iepirkumu un līgumu daļai koordinēt līguma noslēgšanu ar Iepirkuma komisijas protokola Nr. 2017/1/3 nolēmuma daļā 1.punktā norādīto pretendentu pēc Tieslietu ministrijas atzinuma par Iepirkuma dokumentācijas pirmspārbaudi saņemšanas.
5. Saskaņā ar Publisko iepirkumu likuma 8.2 panta divpadsmito daļu ne vēlāk kā piecas darbdienas pēc līguma noslēgšanas publicēt informatīvu paziņojumu Iepirkumu uzraudzības biroja mājaslapā par noslēgto līgumu.

**Sēde beidzās:** plkst.13.50.

Komisijas priekšsēdētāja: T. Trocka

Komisijas priekšsēdētāja vietniece: N. Gruzdova

Komisijas locekļi: M. Vekmanis

I. Mališeva

G. Bogdanovs